פלטיפטריגיוס

פלטיפטריגיוס (שם מדעי: Platypterygius; משמעות השם: "כנף שטוחה") הוא סוג של זוחל ימי נכחד מסדרת האיכתיוזאורים שהיה קרוב לאופתלמוזאורוס מהיורה, אשר חי בתור הקרטיקון לפני 130-94.3 מיליון שנה. הוא היה אחד מאחרוני האיכתיוזאורים שנותרו. מאובני הזוחל נמצאו באמריקה הצפונית, אמריקה הדרומית, אירופה ואוסטרליה והוא כלל מינים רבים.

הפלטיפטריגיוס הגיע לאורך מרבי של 7 מטרים והיה בעל זנב ארוך דמוי-דג וחרטום גדול ומעט מעוקל בקשת. בתוך החרטום היו שורת שיניים מחודדות שדמו לאלה של הדולפינים. היו לו ארבעה סנפירים שטוחים ורחבים מתחת הגוף שהיו בעלי אצבעות בקצוותיהם. ייתכן שבדומה לאיכתיוזאורוס הוא השריץ צאצאים חיים מתחת למים.

זוחל זה היה מטורפי העל של האוקיינוסים והימים הקדומים והוא ניזון בעיקר מדגים ורכיכות אך ניזון גם מטרף גדול יותר. הוכחות לכך נמצאו שרידים של צבי ים ושל עופות ימיים שהתגלו בבטנו.

קישורים חיצוניים

בעלי חיים שתוארו ב-1922
איכתיוזאוריה
בעלי חיים שחיו בקרטיקון באמריקה הדרומית
בעלי חיים שחיו בקרטיקון באמריקה הצפונית
בעלי חיים שחיו בקרטיקון באירופה
טקסונים שתוארו בידי פרידריך פון הינה
מאובני טקסונים שתוארו ב-1922
בעלי חיים שחיו בקרטיקון באוסטרליה